يا أم المطاهر رشى الملح سبع مرات ومع الزغروطة احكى حدوتة تعلب فات الا المطاهر شافها مظاهر طب سكات وبايديه شرخ .. بنيان وصرخ .. وكتب .. وترخ .. ما احناش .. ما احناش بقرات يا ام المطاهر .. يا أم المطاهر رشى الملح وخبى عنيه اتولد الحر ف ساعة ضهر وياختى عليه لا يطيع ولا يسمع ولا بيصدق كدب وليه بيبص لأبوه ويقول هوووه , ماله مغمى عليه وهتنطق امتى يا بابا .. وتقول ان احنا فى غابة .. وشريعة الغاب مفرات يا ام المطاهر .. أصل الحدوتة يا خالة ستوتة الواد جاى لأمه اتشحطر ياختي ومين بقى يقدر يوم ويلمه وأبوه قال ياختى جاى وعمه كان هيضمه قال ابعده عنى سيبونى أغنى اقول يا مغنى موالك مات وان كدب المغنى يكون المعنى التعلب فات وان فات التعلب يبقى فى ديله سبع لفات اللفه الواحدة يا أم مواحده دول ربطولنا عشر نكسات يا أم المطاهر ..